अदालतको आदेशमा एआईजी भएका चार जनाले एक वर्षसम्म दैनिक प्रहरी प्रधान कार्यालयमा हाजिर गरेर घर फर्कने 'काम' गरे । र पनि, मनोमानी कतिसम्म छ भने विजयकुमार गच्छदार गृहमन्त्री हुँदा प्रहरी वरिष्ठ उपरीक्षक (एसएसपी) रहेका सम्धी भक्ति माझीलाई तान्नकै लागि सात नयाँ डीआईजी पद सिर्जना गरिदिए। केही वर्षअघि एआईजी पद धेरै भएकोले दुई वा तीन मात्र हुनुपर्ने बहस चलेको थियो, गृहमन्त्रालयमा। त्यही बहस बीच सरकारले भने एआईजीको संख्या पाँचबाट बढाएर नौ पुर्‍यायो। अहिलेका गृहमन्त्री एआईजीको संख्या १३ पुर्‍याउन लागिपरेका छन्।
